Javna ustanova Centar za edukaciju sudija i tužilaca u Republici Srpskoj

Prikupljanje i korištenje digitalnih dokaza u krivičnom postupku
2026-09-07 10:00 - 14:30 (Europe/Sarajevo) | Banja Luka
Na osnovu Programa stručnog usavršavanja i početne obuke za 2026. godinu, Centar za edukaciju sudija i javnih tužilaca u Republici Srpskoj organizuje seminar iz krivičnopravne oblasti na temu: „Prikupljanje i korištenje digitalnih dokaza u krivičnom postupku“, koji će se održati 7. septembra 2026. godine u prostorijama Centra za edukaciju sudija i javnih tužilaca u Republici Srpskoj, Banja Luka.
Edukator će biti g. Olivije Zimonja, načelnik Jedinice za visokotehnološki kriminalitet, Uprava kriminalističke policije, Ministarstvo unutrašnjih poslova Republike Srpske.

Vatreno oružje kao sredstvo ili predmet izvršenja krivičnih djela
2026-09-16 10:00 - 2026-09-17 14:00 | Doboj
Na osnovu Programa stručnog usavršavanja i početne obuke za 2026. godinu, Centar za edukaciju sudija i javnih tužilaca u RS u saradnji sa UNODC – Globalnim programom za vatreno oružje i Centrom za edukaciju sudija i tužilaca u FBiH, organizuje seminar iz krivičnopravne oblasti na temu: „Vatreno oružje kao sredstvo ili predmet izvršenja krivičnih djela – Posebne istražne radnje i međunarodna pravna pomoć“, koji će se održati 16. i 17. septembra 2026. godine u hotelu „Park“, Doboj.
Edukatori će biti republički javni tužilac Goran Glamočanin, Republičko javno tužilaštvo Republike Srpske, tužilac Sanita Imamović, Tužilaštvo Bosne i Hercegovine i dr Nikola Sladoje, advokat u Istočnom Sarajevu.

Zaštita i pomoć žrtvama trgovine ljudima i trgovine djecom
2026-09-21 10:00 - 15:00 | Banja Luka
Na osnovu Programa stručnog usavršavanja i početne obuke za 2026. godinu, Centar za edukaciju sudija i javnih tužilaca u Republici Srpskoj, u saradnji sa programom Savjeta Evrope u okviru Projekta za borbu protiv trgovine ljudima u Bosni i Hercegovini, organizuje seminar na temu: „Zaštita i pomoć žrtvama trgovine ljudima i trgovine djecom“, koji će se održati 21. septembra 2026. godine u Banjoj Luci (lokacija će biti naknadno potvrđena).
Edukatori će biti prof. dr Ivanka Marković, sudija Ustavnog suda Republike Srpske, prof. dr Elmedin Muratbegović, Fakultet za kriminalistiku, kriminologiju i bezbjedonosne studije Univerziteta u Sarajevu i gđa Olga Lola Ninković, rukovodilac Odjela za podršku svjedocima, Okružni sud u Banjoj Luci

Činjenični opis krivilnih djela korupcije i organizovanog kriminala
2026-09-22 09:30 - 14:00 | Sarajevo
U skladu sa Programom početne obuke i programom stručnog usavršavanja Centra za edukaciju sudija i tužilaca FBiH i Centra za edukaciju sudija i javnih tužilaca u RS za 2026. godinu, realizovat će se Specijalistička obuka za sudije i tužioce koji rade na predmetima korupcije, privrednog i organizovanog kriminala visokog nivoa – III godina.

Aspekti oduzimanja imovinske koristi pribavljene krivičnim djelom
2026-10-20 09:30 - 14:00 | Sarajevo

Krivičnopravna zaštita životne sredine
2026-11-10 10:00 - 2026-11-12 14:00 | Ozren
Centar za edukaciju sudija i javnih tužilaca u Republici Srpskoj, u saradnji sa Centrom za edukaciju sudija i tužilaca Federacije Bosne i Hercegovine, a uz podršku Razvojnog programa Ujedinjenih Nacija – UNDP-a, organizuje seminar iz krivičnopravne oblasti na temu: „Krivičnopravna zaštita životne sredine“, koji će se održati od 10. do 12. novembra 2026. godine u hotelu „Terme Ozren“, Kakmuž bb, Petrovo.
Seminar će okupiti sudije, tužioce, predstavnike inspekcijskih organa, policijskih i drugih agencija za provođenje zakona, kao i stručnjake iz regiona, s ciljem razmjene iskustava i dobre prakse u istraživanju i procesuiranju krivičnih djela protiv životne sredine. Ova aktivnost se realizuje u okviru UNDP Portfolija „Podrška ubrzanju zelene tranzicije u Bosni i Hercegovini“, komponente Smanjenja zagađenja, koja se implementira uz finansijsku podršku Švedske.
Pozivamo Vas, da nam putem obrasca za prijavu, dostavite imena zainteresovanih učesnika koji bi željeli da prisustvuju seminaru, najkasnije do 24. avgusta 2026. godine. Vaše prijave, uz naznaku da li je potrebno obezbijediti noćenje u hotelu i za koje dane (10/11/12. 11), molimo da dostavite na e-mail adresu: nikola.mitrovic@rs.cest.gov.ba ili faksom na broj: 051/434-040. Pitanja i komentare možete slati na e-mail adresu: mila.colic@rs.cest.gov.ba .
Dnevni red će biti blagovremeno dostavljen.
Napomena: Broj učesnika je ograničen. Prilikom prihvatanja prijava, vodiće se računa o redoslijedu pristizanja istih i ravnomjernoj zastupljenosti institucija.

Vještina pisanja tužilačkih akata
2026-11-12 09:30 - 14:00 | Sarajevo

Završna aktivnost
2026-12-04 09:30 - 14:00 | Banja Luka
